**1974. Издаване на разрешение за строеж за обекти на техническата инфраструктура с обхват за повече от една община или за обекти с регионално значение**

**Правно основание:** Чл.148, ал.3 от ЗУТ

**Срок: 7** дни от постъпване на заявлението (чл.148, ал.4 ЗУТ)

**Необходими документи:**

1. Заявление по образец;
2. Документи за:

* Собственост (отстъпено право на строеж);
* Учредени вещни права;
* Учредени сервитути по реда на специални закони;
* Право на преминаване по чл. 192 от ЗУТ;
* Право на прокарване по чл. 193 от ЗУТ.

1. Одобрен инвестиционен проект.
2. Документи по чл. 148, ал. 8 от ЗУТ:

* Влязло в сила решение по оценка на въздействието върху околната среда (ОВОС);
* Решение, с което е преценено да не се извършва ОВОС;
* Решение за одобряване на доклад за безопасност за изграждане или реконструкция на предприятие и/или съоръжение с висок рисков потенциал или на части от него по реда на Закона за опазване на околната среда.

1. Оценка на съответствието по чл. 142, ал. 6 от ЗУТ.
2. Документ за платена такса, освен ако плащането не е направено по електронен път.

**Цена/такса:**

Таксата е в размер 0.05 на сто от строителната стойност на обекта, но не по-малко от 250 лв. и не повече от 1500 лв., съгласно чл. 29, ал. 1 от Тарифа № 14 за таксите, които се събират в системата на МРРБ и от областните управители.

Дължимата такса се заплаща в касата на Областна администрация Шумен или по банков път на сметка:

**IBAN-BG73 UBBS 8002 3106 1050 08**

**BIC – UBBS BGSF при ОББ – клон Шумен**

**Пояснения:**

Разрешението за строеж губи правно действие, когато в продължение на 3 години от влизането му в сила не е започнало строителството или когато в продължение на 5 години от влизането му в сила не е завършен грубият строеж, включително покривът на сградите, а за линейни обекти на техническата инфраструктура – ако в срок от 10 години от влизането му в сила не е завършено строителството.

За издаденото разрешение за строеж, приложение към което е решение по ОВОС или решение за преценяване на необходимостта от извършване на ОВОС, се поставя съобщение на интернет страницата на областта, в което се посочва начина за осигуряване на обществен достъп до съдържанието на разрешението и приложението към него.

За издадените разрешения за строеж, заедно с одобрените инвестиционни проекти или отказа да се издадат такива, се съобщава на заинтересуваните лица по реда на чл.149, ал. 4 от ЗУТ с обявление, обнародвано в „Държавен вестник“ и подлежат на обжалване пред ВАС в 14-дневен срок от обнародването им.